CHO ฟ้องเรียกค่าเสียหาย “ขสมก.” กว่า 1.5 พันลบ. เหตุยกเลิกสัญญาเช่าระบบ E-Ticket
CHO ฟ้องเรียกค่าเสียหาย "ขสมก." กว่า 1.5 พันลบ. เหตุยกเลิกสัญญาเช่าระบบ E-Ticket-Cash-Box บนรถโดยสารประจำทาง จำนวน 2,600 คัน 
CHO ฟ้องเรียกค่าเสียหาย "ขสมก." กว่า 1.5 พันลบ. เหตุยกเลิกสัญญาเช่าระบบ E-Ticket
6 ก.ย. 2562

บริษัท ช ทวี จำกัด (มหาชน) หรือ CHO ระบุว่า ตามที่บริษัทฯ ได้ทำสัญญาให้เช่าระบบบัตรโดยสารอิเล็กทรอนิกส์พร้อมอุปกรณ์ E-Ticket กับองค์การขนส่งมวลชนกรุงเทพ (ขสมก.) ซึ่งติดตั้งระบบบัตรโดยสารอิเล็กทรอนิกส์ (E-Ticket) และ Cash-Box บนรถโดยสารประจำทาง จำนวน 2,600 คัน มีกำหนดระยะเวลาการเช่า 5 ปีมูลค่าโครงการ รวมเป็นเงินทั้งสิ้น 1,665,000,000 บาท ต่อมาบริษัทฯ ได้รับหนังสือจากหน่วยงานรัฐขอยกเลิกการทำสัญญาฯ ดังกล่าว มูลค่าโครงการที่บอกยกเลิก รวมเป็นเงินทั้งสิ้น 1,665,000,000 บาท
โดยเมื่อวันที่ 4 กันยายน 2562 บริษัทฯ ได้มอบหมายให้สำนักงานกฎหมายผู้เชี่ยวชาญ ยื่นคำฟ้องหน่วยงานรัฐ ณ ศาลปกครองกลาง คดีหมายเลขดำที่ 1998/2562 ระหว่างบมจ. ช ทวี ผู้ฟ้องคดี และองค์การขนส่งมวลชนกรุงเทพ ผู้ถูกฟ้องคดี เพื่อเรียกร้องค่าเสียหายหรือชดใช้ค่าการงาน และค่าเช่าที่ควรได้รับแก่บริษัทฯ เป็นเงินจำนวน 1,556,074,766.36 บาท (ราคาไม่รวมภาษี) พร้อมดอกเบี้ยในอัตรา 7.5% ต่อปีนับถัดจากวันฟ้องจนถึงวันชำระแล้วเสร็จ และให้คืนหลักประกันสัญญาพร้อมค่าธรรมเนียมที่จะเกิดจากการคืนหลักประกันล่าช้าดังกล่าวแล้ว